Kenjuro Yanagida

Kendziuro Janagida (, 1893 m. lapkričio 23 d. – 1983 m. sausio 16 d.) – japonų filosofas, Kitaro Nišidos mokinys,Nagasaka, F. G., & Cohen, R. S. (2012). Japanese Studies in the Philosophy of Science. Springer Netherlands, p. vii. po Antrojo pasaulinio karo daugiausiai dėmesio skyręs materializmui, pacifizmui, kairiųjų pažiūrų idėjoms.Piovesana, G. K. (1969). Contemporary Japanese Philosophical Thought. St. John's University Press, p. 215

Gimė Kanagavos prefektūroje, žemdirbių šeimoje. Baigęs mokytojų kursus, nuo 1913 m. dirbo įvairiose mokyklose Kanagavos, Okajamos, Ivatės prefektūrose. 1922 m. įstojo į Kioto universitetą, studijavo filosofiją. Po studijų iki 1941 m. dirbo Taipėjaus imperatoriškajame universitete, vėliau grįžo į Kiotą. 1945 m. apsigynė daktaro laipsnį. Iš pradžių priklausė Nišidos filosofinei mokyklai, tačiau palaipsniui nuo jos nutolo, susidomėjo marksizmu, materializmu, įsitraukė į darbuotojų teises ginančių organizacijų veiklą, pacifistinius judėjimus. 1960 m. įstojo į Japonijos komunistų partiją, priklausė Japonijos–Kinijos draugystės asociacijai.

 Bibliografija 

 Mano pasaulėžiūros evoliucija, 1955 m. (1960 m. išleista lietuvių k. Valstybinėje politinės ir mokslinės literatūros leidykloje, iš rusų k. vertė D. Pronskietytė)

 Šaltiniai 

Kategorija:Japonijos asmenybės
Kategorija:Filosofai